MTN swyg oor Ramaphosa | Nuus24
MTN swyg oor Ramaphosa
Ramaphosa hersien sakebelange
Ramaphosa bedank by Mondi
Johannesburg – Cyril Ramaphosa, adjunk-president van die ANC, het sy bedanking van die rade van Lonmin en Mondi aangekondig, maar die MTN-groep rep geen woord oor sy pos by dié maatskappy nie.Die platinumvervaardiger Lonmin het Woensdag gesê Ramaphosa gaan sy pos as nie-uitvoerende direkteur aan die einde van Januarie verlaat.Die internasionale papier-en- verpakkingsreus Mondi het ook Woensdag aangekondig dat Ramaphosa uit die poste van nie-uitvoerende direkteur en gesamentlike voorsitter bedank het. Dié bedanking is vanaf 3 Mei van krag.Ramaphosa het in Desember ná sy verkiesing as adjunk-president van die ANC by die party se verkiesingskonferensie in Mangaung, gesê hy gaan sy sakebelange hersien.Hy is die onafhanklike, nie-uitvoerende direkteur en voorsitter van die MTN-groep en ook die voorsitter van die Bidvest-groep. Hy dien ook op die rade van die biermaatskappy SAB-Miller en die Standard Bank-groep.Paul Norman, MTN se hoof van menslike hulpbronne, het gesê 'n verklaring wat verlede jaar uitgereik het, is steeds geldig. Hy het gesê die raad van die MTN-groep sal die jongste verwikkelinge met die voorsitter bespreek. – Lees meer hier– Volg Nuus24 op Twitter
Lees meer oor: mtn | cyril ramaphosa VOLGENDE OP NUUS24X
Cosatu kla oor repokoers. Weet hul wat die repokoers is. Dis nie die koers waarteen banke daai lang slap limos terugneem waar die kaders nie die paaiement kan bekostig nie.